Temeljem čl. 23. Uredbe o strateškoj procjeni utjecaja strategije, plana i programa na okoliš (Narodne novine broj: 03/2017), i Odluke Općinske načelnice Općine Čavle od 07. 06. 2019. g. , objavljuje se

JAVNA RASPRAVA

O STRATEŠKOJ STUDIJI

UTJECAJA URBANISTIČKOG PLANA UREĐENJA UPU-21

NA OKOLIŠ

Javna rasprava o STRATEŠKOJ STUDIJI UTJECAJA URBANISTIČKOG PLANA UREĐENJA UPU-21 NA OKOLIŠ, provest će se u periodu od 17. 06. 2019. do 18. 07. 2019. g.

Za vrijeme trajanja javne rasprave za sve zainteresirane osobe osiguran je javni uvid u izloženu STRATEŠKU STUDIJU UTJECAJA URBANISTIČKOG PLANA UREĐENJA UPU-21 NA OKOLIŠ, u prostoru općinske uprave Općine Čavle, Čavja 31, u uredovne dane od 9,00 do 15,00 sati.

Tijekom trajanja Javne rasprave , upriličit će se javno izlaganje od strane voditelja izrade Strateške studije :

dana 02. 07. 2019.g. u 14,oo sati, Općina Čavle, Čavja 31

Ako u roku, određenom u objavi javne rasprave, sudionici u javnoj raspravi ne dostave pisano očitovanje na STRATEŠKU STUDIJU, smatra se da nemaju primjedbi.

Svi sudionici javne rasprave imaju pravo pristupa na javni uvid u STRATEŠKU STUDIJU, imaju pravo postavljati pitanja tijekom javnog izlaganja i dobivati usmene odgovore, dati primjedbe i prijedloge u zapisnik za vrijeme javnog izlaganja i upućivanjem pisanih prijedloga i primjedbi, u roku određenom u objavi o javnoj raspravi.

Prijedlozi i primjedbe koji nisu dostavljeni u roku, određenom u objavi, zaključno do 18. 07. 2019. g. i nisu čitko napisani, neće se uzeti u obzir u pripremi izvješća o javnoj raspravi.

NAČELNICA OPĆINE ČAVLE